open-index/open-wikipedia-markdown huggingface dataset:
Gates to Purgatory

**Gates to Purgatory** on saksalaisen heavy metal -yhtye Running Wildin esikoisalbumi. Se julkaistiin vuonna 1985. Albumin sanoitukset käsittelevät muun muassa Saatanaa ja Helvettiä.

## Kappaleet
#Victim of States Power 3:36
#Black Demon 4:25
#Preacher 4:22
#Soldiers of Hell 3:23
#Diabolic Force 4:58
#Adrian S.o.S 2:49
#Genghis Khan 4:11
#Prisoner of our Time 5:22
#Walpurgis Night (Bonuskappale) 4:09
#Satan (Bonuskappale) 5:00

Bonuskappaleet 9 ja 10 julkaistu 1988 CD-painoksella sekä joillakin vinyylipainoksilla. Alkuperäisjulkaisu "Victim of States Power" EP:llä 1984. EP on tunnettu myös nimellä "Walpurgis Night" EP. 

## Kokoonpano
*Rock'n'Rolf - laulu, kitara
*Preacher - kitara
*Stephan Boriss - basso
*Hasche - rummut

## Aiheesta muualla
* 
*
Surviaissääsket

**Surviaissääsket** (Chironomidae) on sääskiin kuuluva hyönteisheimo. Siihen kuuluu tuhansia lajeja ja satoja sukuja, jotka jaetaan seitsemään alaheimoon.

## Elinkierto
Sääski munii veden pinnalle, josta munat vajoavat pohjaan. Nuoret toukat uivat vapaana vedessä, mutta vanhemmiten toukat kaivautuvat pohjaan ja koteloituvat siellä. Aikuiset yksilöt nousevat pinnalle ja lähtevät lentoon. Lapissa tähän elämänkiertoon voi mennä useampia vuosia. 

Surviaissääsken toukat ovat sopeutuneet kaikkia muita hyönteisiä paremmin erilaisiin vesiympäristöihin. Joidenkin lajien toukat elävät hyvin vähähappisessa ympäristössä. Niiden soluissa on runsaasti happea sitovaa hemoglobiinia, samaa ainetta kuin ihmisten punasoluissa. Tällaiset väriltään kirkkaanpunaiset toukat ovat monien kalalajien mieliruokaa, ja siksi ne ovat hyviä pilkkisyöttejä. Toukat syövät veden pohjalle laskeutunutta kuollutta eloperäistä ainetta. Surviaissääskien toukat ovat monien kalojen tärkeää ravintoa. Niitä käytetään myös kalastuksessa syötteinä.

## Lähteet
Judith Haspel

**Judith Deutsch-Haspel** (18. elokuuta 1918 Wien – 20. marraskuuta 2004 Herzliya) oli itävaltalainen uimari. Hän oli 1930-luvun menestyksekkäimpiä naisuimareita Itävallassa. Hänen uimauransa Itävallassa päättyi, kun hän kieltäytyi kilpailemasta vuoden 1936 kesäolympialaisissa.

Juutalaisena lapsena Deutschilta evättiin osallistuminen useimpiin itävaltalaisiin urheiluseuroihin. Hän alkoi kilpailla juutalaisen urheiluseuran SC Hakoah Wienin riveissä. Deutsch osoittautui hyvin taitavaksi uimariksi, ja vuonna 1935 hänellä oli jo hallussaan jokainen vapaauinnin keskimatkan sekä pitkän matkan ennätys Itävallassa. Samana vuonna hänet valittiin Itävallan parhaaksi naisurheilijaksi ja edustamaan maataan vuoden 1936 kesäolympialaisiin Berliiniin.

Deutsch ei kuitenkaan suostunut osallistumaan Berliinin olympialaisiin. Yhdessä Ruth Langerin ja Lucie Goldnerin kanssa hän jättäytyi kisoista pois Natsi-Saksan juutalaisvainojen vuoksi. Poisjättäytyminen suututti Itävallan urheiluviranomaisia, ja Deutsch asetettiin kilpailukieltoon. Deutsch muutti Palestiinan ja edusti siitä lähtien Israelia. Itävallan urheiluviranomaiset poistivat tästä suivaantuneina kaikki Deutschin ennätykset uintitilastoista.

Vuonna 1995 Itävallan parlamentti esitti anteeksipyynnön Deutschille ja poistatutti Deutschia vastaan tehdyt sanktiot. Vuoden 2004 dokumentissa *Muistoja uima-altaalta* ("Watermarks"), joka kertoo SC Hakoah Wienin naisuimajoukkueesta, Haspel muistelee uimauraansa. Dokumentin ilmestymisvuonna Haspel kuoli 86-vuotiaana Herzliyassa, Israelissa.

## Aiheesta muualla
* International Jewish Sports Hall of Fame
Disturbia

**Disturbia** voi tarkoittaa ainakin seuraavia:

* *[[Paranoia (vuoden 2007 elokuva)|Paranoia]]* (*Disturbia*), D. J. Caruson ohjaama jännityselokuva vuodelta 2007
* ”Disturbia”, Rihannan kappale vuoden 2008 albumilta *Good Girl Gone Bad: Reloaded*
* *Disturbia*, Christopher Fowlerin romaani vuodelta 1997.
Kalevi Honkanen

**Keijo Kalevi Honkanen** (10. syyskuuta 1939 Kotka – 18. elokuuta 1988) oli suomalainen näyttelijä. Hänet tunnetaan muun muassa *[[Reinikainen|Reinikaisen]]* konstaapeli Mäyräsenä, *[[Rintamäkeläiset|Rintamäkeläisten]]* Markkulana sekä *[[Karvakuonot|Karvakuonojen]]* Rikun äänenä.

Honkasen puoliso oli näyttelijä Anja Päivärinta ja heidän poikansa on näyttelijä Mika Honkanen.

Honkanen on haudattu Helilän hautausmaalle Kotkaan.

## Televisiosarjoja
* *[[Rintamäkeläiset]]* (1972–1978)
* *[[Kaksi ruplan rahaa]]* (1976)
* *[[Sodan ja rauhan miehet]]* (1978)
* *[[Tankki täyteen]]* (1978)
* *[[Reinikainen]]* (1982–1983)
* *[[Uskottu mies (televisiosarja)|Uskottu mies]]* (1985)

## Lähteet
Susan Silo

**Susan Silo** (s. 27. heinäkuuta 1942 New York, New York) on yhdysvaltalainen näyttelijä, joka tunnetaan paremmin äänirooleistaan.

## Ura
Silo aloitti näyttelemisen Land 0' Lakes Margarine mainoksissa, jossa hän puhui puhuvalle lehmälle. Tätä hän teki yhteensä 10 vuotta kunnes pääsi televisiouralle. Silo on esiintynyt urallaan enimmäkseen televisiosarjoissa kuten The Jack Benny Program, Alfred Hitchcock esittää, Bonanza, Batman ja Enkeli maantiellä. Vuoden 1974 lähtien hän on tehnyt äänirooleja televisioon ja myöhemmin myös videopeleihin. Silo on lainannut ääntään animaatioihin kuten Smurffit, Kapteeni Planeetta, Varjoankka, Pilipalipilotit, Wizard of Oz, Pac Man, Karvinen, Robotix, The Tick, James Bond Junior, Ville Vallaton, Paluu tulevaisuuteen, Addam’s Family, Prätkähiiret, Felix, Xiaolin Showdown ja Robot Chicken.

## Aiheesta muualla
* Susan Silo TV.comissa
Pertti Nättilä

**Pertti ”Pepe” Nättilä** (1. helmikuuta 1934 Viipuri – 16. lokakuuta 2021 Pirkkala) oli Yleisradion TV2:n lastentoimituksen päällikkö. Hänet muistetaan parhaiten TV2:n *[[Pikku Kakkonen|Pikku Kakkosesta]]* tutuksi tulleen Ransu Karvakuonon äänenä vuodesta 1978 lähtien. Lisäksi hän näytteli ja ohjasi televisiosarjoja, kuten *[[Rintamäkeläiset|Rintamäkeläisiä]]* ja *[[Heikki ja Kaija|Heikkiä ja Kaijaa]]*. Hänen poikansa Teppo Nättilä toimittaa musiikkiohjelmia Yle Radio Suomessa.

Ennen pitkää uraansa Yleisradiossa Nättilä toimi ammattivalokuvaajana Suomen Trikoossa. Hän vastasi tuolloin yhtiön mainos­valo­kuvien lisäksi tehdasmiljöiden kuvaamisesta. Televisiouran hän aloitti 1959 Tamvisiossa, joka toimi talkoopohjalta ennen kuin Yleisradio osti televisiotoiminnan ja perusti tuotantoyksikön Tampereen Ristimäkeen. Hän eteni Tamvision ohjelmapäälliköksi 1962 ja sitten TV2:n apulaistuotantopäälliköksi sekä viihde-, lasten- ja nuortenohjelmien toimitusten päälliköksi.

## Lähteet

## Aiheesta muualla
*Pertti Nättilän muistokirjoitus ''Helsingin Sanomissa''.
Rajatieto

**Rajatieto** tarkoittaa mm. seuraavia:

* Länsimaista esoteriaa ja esoteerisia oppeja on usein käytetty rajatiedon synonyyminä
* paranormaali ilmiö, epätavallinen ja selittämättömältä vaikuttava ilmiö
* parapsykologia, ihmisten ja eläinten paranormaaleja kykyjä sekä tällaisiin kykyihin viittaavia kokemuksia tutkiva ala
* okkultismi, salatiede, salaoppien harjoittaminen
* yliluonnollinen, luonnonlakeja noudattamaton, luonnontieteellistä selitystä vailla oleva, normaalin tai luonnollisen rajat ylittävä ilmiö.

## Lähteet

## Aiheesta muualla

*Rajatieto Wiki
Tilkkutäkki (kokoelmalevysarja)

**Tilkkutäkki** on kokoelmalevysarja, johon on koottu rippikoululauluja tunnettujen suomalaisten muusikoiden esittäminä. Sen ensimmäinen osa julkaistiin vuonna 2005, ja se nousi Suomen virallisen listan ensimmäiselle sijalle. Toinen osa *[[Tilkkutäkki 2]]* julkaistiin vuonna 2006, virallisen albumilistan toiselle sijalle. Samana vuonna julkaistu *[[Tilkkutäkki 3]]* ylsi virallisen listan sijalle 6. Vuonna 2007 julkaistu Joulutilkkutäkki ylsi sijalle 24.

## Julkaisut
* 
* 
* 
* 

## Lähteet
Pieni Suuri Seikkailu

**Pieni Suuri Seikkailu** on porilainen yhtye, joka tekee lapsille suunnattua musiikkia. Yhtyeen kappaleilla on usein uskonnollinen sanoma.

Yhtyeeltä ilmestyi vuonna 2008 levy Sirkus. Yhtye on tehnyt myös Ipanamessu-levyn yhteistyössä Lasse Heikkilän kanssa. Yhtye on keikkaillut paljon kristillisissä tapahtumissa ja kouluissa. 

## Jäsenet
* Marko Mäkinen, laulu ja kitara  (alkuperäisjäsen ja yhtyeen perustaja)
* Ville Salminen, kitara
* Taneli Helminen, bassokitara
* Henrik Sirelä rummut

## Entiset ja tilapäiset jäsenet

* Petri Laarko, kitara, laulu (2004 - 2009)
* Jarkko Luhtala, kitara
* Kimmo Fager, kitara
* Petri Mäkinen, kitara (1997 - 1998)
* V-P Kangas, kitara
* Lasse Sakara, kitara
* Marzi Nyman, kitara

* Egon Veevo, bassokitara (2007 - 2009)
* Teemu Hieta-Koivisto, bassokitara (2006 - 2007)
* Taneli Helminen, bassokitara (2003 - 2006)
* Timo Jouppi, bassokitara
* Jaakko Kämäräinen, bassokitara
* Marko Tampio, bassokitara

* Simon J. Kok, rummut (2006 - 2009)
* Olli Helenius, rummut (2005 - 2006, 2018)
* Markus Malin, rummut
* Sami Karjalainen, rummut
* Ville Poranen, rummut
* Henri Honkaluoma, rummut
* Markus Lintunen, rummut
* Harri Huovinen, rummut
* Juha Jäntti, rummut
* Kari Lehtonen, rummut
* Timo Hietala, rummut

## Diskografia
* *Pieni Suuri Seikkailu – Isä suojaa* (1997)
* *Ystävä sä lapsien* (1999)
* *Koko perheen ipanamessu* (2000)
* *Habahabatsuhtsuh* (2001)
* *Taivaan Isän taskussa* (2004)
* *Sirkus* (2008) 

## Lähteet
Virgin Records

**Virgin Records** on brittiläinen levy-yhtiö, jonka Richard Branson ja Nik Powell perustivat 1972. Se kasvoi 1970- ja 1980-lukujen mittaan maailman suurimmaksi yksityisomisteiseksi levy-yhtiöksi. Vuonna 1992 Branson myi Virgin Recordsin Thorn EMI:lle rahoittaakseen lentoyhtiötään Virgin Atlantic. Vuonna 2006 yhtiö fuusioitui levy-yhtiö Capitol Recordsin kanssa, jolloin ne muodostivat Capitol Music Groupin.

Levy-yhtiön ensimmäinen julkaisu oli vuonna 1973 julkaistu Mike Oldfieldin ''Tubular Bells'', jonka yllättävän hyvä suosio laittoi yhtiön erinomaiseen alkuun. Muita alkuvaiheiden artisteja Virginillä olivat saksalaiset Faust ja Tangerine Dream, ranskalainen Gong ja brittiläinen Henry Cow. Progressiivisen rockin kysynnän hiipuessa 1970-luvun jälkipuoliskolla Virgin Records yritti kiinnittää talliinsa muun muassa The Rolling Stonesia ja David Bowiea, mutta yhtiön solmittua vuonna 1977 levytyssopimuksen Sex Pistolsin kanssa siitä muodostui uuden aallon yksi huomattavimmista levy-yhtiöistä. 

1980-luvulla Virgin Recordsille levyttäneitä artisteja olivat Phil Collins, Culture Club, Human League ja Simple Minds. Vuonna 1987 yhtiö laajeni Yhdysvaltoihin perustettuaan tytäryhtiön *Virgin Records America*. Sille levyttivät muiden muassa Paula Abdul ja Steve Winwood, mutta ei kyennyt Pohjois-Amerikan markkinoilla kilpailemaan kannattavasti.

EMI:n omistuksessa yhtiö jatkoi menestystään solmimalla levytyssopimuksia sekä uusien että jo vakiintuneiden artistien kanssa, kuten Janet Jackson, Meat Loaf, George Michael, Korn, The Rolling Stones, The Smashing Pumpkins ja Spice Girls.

## Virgin Megastores
Vuonna 1976 yhtiö perusti Lontoon Oxford Streetille oman levykaupan, josta nopeasti laajeni 40 myymälää ympäri maailmaa käsittänyt Virgin Megastore -ketju. 1990-luvun taitteessa sen brittitoiminnot myytiin W. H. Smithille, ja myös muualla maailmassa liikkeitä myytiin etenkin 2000-vuosikymmenellä kilpailijoille tai toimivalle johdolle tai lopetettiin. Alun perinkään niistä kaikki eivät olleet Virginin omistamia, vaan muun muassa franchising-lisensoituja. Nykyisin Virgin Megastoreja on 2010-luvun lopulla yhä Lähi-idässä ja Pohjois-Afrikassa, yhteensä nelisenkymmentä.

## Lähteet

## Aiheesta muualla
* Virallinen kotisivu
David Arquette

**David James Arquette** (s. 8. syyskuuta 1971 Winchester, Virginia, Yhdysvallat) on yhdysvaltalainen näyttelijä ja entinen showpainija, joka on esiintynyt muun muassa *[[Scream (elokuva)|Scream]]*-trilogiassa ja elokuvassa *[[Pakko olla in]]*. Arquette on voittanaut kerran WCW World Heavyweight champion-mestaruuden. 

Arquettella on tytär avioliitosta Courteney Coxin kanssa. Cox ja Arquette vahvistivat eronsa 12. lokakuuta 2010. Pari oli asunut jo sitä ennen jonkin aikaa erillään. Arquetten sisarukset Rosanna, Alexis, Richmond ja Patricia Arquette ovat myös näyttelijöitä.

## Filmografia

## Lähteet

## Aiheesta muualla
* 
*
Bresenhamin algoritmi

Tietojenkäsittelytieteessä **Bresenhamin algoritmi** on tehokas tapa rasteroida jana eli piirtää viiva kuvaruudulle. Bresenhamin algoritmiksi kutsutaan kaikkia jananpiirtoalgoritmeja, jotka muistuttavat toiminnaltaan alkuperäistä algoritmia.

Piirtämisen lisäksi janan rasterointi soveltuu muun muassa näkyvyyden ja etenemisen mallintamiseen sekä rasterikuvien ja geometristen muotojen välisten törmäysten havaitsemiseen.

Pelkkien kokonaislukujen käyttö ja sen tuoma numeerinen vakaus erottavat Bresenhamin edukseen muista vastaavista algoritmeista. Sitä voidaan pitää grafiikkaohjelmoinnin alkeisoperaationa.

## Algoritmi

Bresenhamin algoritmi iteroi janan *x*- ja *y*-komponenteista pidempää ("leveyskomponenttia") ja korottaa sopivin välein piirtokorkeutta. Sopiva väli ei ole kokonaisluku, joten murtolukua simuloidaan virhemuuttujan avulla. Esimerkissä joka iteraation yhteydessä virhemuuttujaa kasvatetaan korkeuden verran; arvon ylitettyä leveyden piirtokorkeutta nostetaan yhdellä, ja muuttuja palautetaan vähentämällä siitä leveys. On muitakin tapoja toteuttaa virhemuuttuja.

Seuraava pseudokoodi toteuttaa ydinosan Bresenhamin algoritmista. Olkoon *s*-akseli "leveysakseli" eli joko *x*- tai *y*-akseli riippuen siitä, kumpaan akseliin verrattuna jana on loivempi; *t*-akseli on puolestaan "korkeusakseli". Tarkemmin ilmaistuna valitaan akselit niin, että jana on suoralla *t* = *k* *s* + *b*, missä *k* &le; 1.

Seuraavat muuttujat oletetaan lasketuiksi:
* *w*: leveys eli janan leveämmän komponentin pituus
* *h*: korkeus eli janan lyhyemmän komponentin pituus
* *w* &ge; *h*
* (*s*0, *t*0) ja (*s*1, t1): janan päätepisteet *s*- ja *t*-akseleilla, missä *s*0 &le; *s*1
 
 **if** *t*0 1
    *tstep* := 1
 **else**
    *tstep* := &minus;1
 *virhe* := *w* / 2
 *t* := *t*0
 **for each** *s* **in** [*s*0, *s*1]
     **if** *s*-akseli on *x*-akseli
         piirrä_piste(*x*, *y*)
     **else**
         piirrä_piste(*y*, *x*)
     *virhe* := *virhe* + *h*
     **if** *virhe* >= *w*
         *t* := *t* + *tstep*
         *virhe* := *virhe* &minus; *w*

Virhemuuttuja asetetaan aluksi puoliväliin, jotta lopputulos olisi symmetrinen: ilman sitä esimerkiksi jana (0,0) → (100,1) voisi näyttää hieman vääristyneeltä.

Koordinaatit kuvaavat kuvapisteiden keskikohtia, ei reunoja: Jana (0,0) → (1,1) ei tarkoita janaa yhden kuvapisteen kulmasta kulmaan, vaan janaa kuvapisteen keskustasta toiseen.

Toteutusta voidaan optimoida esimerkiksi laskemalla virhemuuttuja hieman eri tavalla, jolloin silmukassa voidaan käyttää nopeaa kahdella kertomista.

## Lähteet

* Jack E. Bresenham, Algorithm for Computer Control of a Digital Plotter, IBM Systems Journal, 4(1):25-30, 1965.
* Colin Flanagan: The Bresenham Line-Drawing Algorithm (24.7.2007)
* C-kielinen Bresenhamin algoritmi Ed Angelin kirjasta Interactive Computer Graphics: A Top-Down Approach with OpenGL – Fourth Edition (23.1.2008)
*  Lauri Savioja: TKK:n kurssin Tietokonegrafiikan perusteet, syksy 2007, luentokalvot: Viivan toteutus (23.1.2008)

## Aiheesta muualla
Strausberg

**Strausberg** on pieni saksalainen kaupunki Brandenburgin osavaltiossa noin 30&nbsp;km Berliinistä itään ja 30&nbsp;km:n päässä Puolan rajasta. Kaupungissa on arviolta 26&nbsp;213 asukasta (vuonna 2015) ja sen pinta-ala on 67,95 neliökilometriä.

## Väestö

ImageSize  = width:450 height:220
PlotArea   = left:70 right:40 top:20 bottom:20
TimeAxis   = orientation:vertical 
AlignBars  = justify 
Colors = 
  id:gray1 value:gray(0.9)
DateFormat = yyyy
Period     = from:0 till:30000
ScaleMajor = unit:year increment:5000 start:0 gridcolor:gray1
PlotData =
  bar:1998 color:gray1 width:1 
   from:0 till:26445 width:15 text:26445 textcolor:red  fontsize:8px
  bar:1999 color:gray1 width:1 
   from:0 till:26370 width:15 text:26370 textcolor:red  fontsize:8px
  bar:2000 color:gray1 width:1 
   from:0 till:26221 width:15 text:26221 textcolor:red  fontsize:8px
  bar:2001 color:gray1 width:1 
   from:0 till:26512 width:15 text:26512 textcolor:red  fontsize:8px
  bar:2002 color:gray1 width:1 
   from:0 till:26629 width:15 text:26629 textcolor:red  fontsize:8px
  bar:2003 color:gray1 width:1 
   from:0 till:26644 width:15 text:26644 textcolor:red  fontsize:8px
  bar:2004 color:gray1 width:1 
   from:0 till:26593 width:15  text:26593 textcolor:red  fontsize:8px
  bar:2005 color:gray1 width:1 
   from:0 till:26533 width:15  text:26533 textcolor:red  fontsize:8px
  bar:2006 color:gray1 width:1 
   from:0 till:26238 width:15  text:26238 textcolor:red  fontsize:8px


## Ystävyyskaupungit
* **[[Dębno]]** – Puola
* **[[Frankenthal]]** – Saksa
* **[[Terezín]]** – Tšekki

## Kuvia

Tiedosto:Strausberg Altstadt.JPG
Tiedosto:Strausberg Stadtmauer.JPG
Tiedosto:Strausberg asv2022-09 img3 Seeufer.jpg


## Lähteet

## Aiheesta muualla

*Kaupungin internetsivut
*http://www.strausberger-eisenbahn.de
Arara

**Arara** on kunta Paraíbassa, Brasiliassa. Sen asukasluku on 12&nbsp;653 (2010) ja pinta-ala 99 km². Kaupunkia johtaa José Ernesto dos Santos.

## Lähteet
Santiago Pérez

**Santiago "Santi" Pérez** (s. 5. elokuuta 1977 Grado, Asturia, Espanja) on espanjalainen ammattilaismaantiepyöräilijä. Pérezin suurin saavutus on ollut toinen sija vuoden 2004 Espanjan ympäriajossa, jonka jälkeen hän kuitenkin jäi kiinni veritankkauksesta ja sai kahden vuoden kilpailukiellon.

## Elämäkerta
Santiago Pérez Fernández syntyi Vega de Peridiellon kylässä, Asturian maakunnassa. Amatöörinä hän kilpaili asturialaisessa Caja Rural -joukkueessa. Voitettuaan etapin Navarran ympäriajossa 2001 siirtyi hän portugalilaiseen Barbot-Torrie-joukkueeseen, jonka väreissä hän voitti etapin saman vuoden Portugalin ympäriajossa. Seuraavana vuonna hän siirtyi espanjalaiseen, luokkaa kovempaa olevaan Comunitat Valenciana - Kelmeen. Tour de Romandiella Pérez sijoittui kokonaiskilpailussa neljänneksi, mutta Italian ympäriajossa hän kaatui 8. etapilla ja kallonmurtuma päätti koko kauden siihen.

Kaudeksi 2003 Álvaro Pino kiinnitti hänet sveitsiläiseen Phonakiin. Ensimmäinen kausi oli rikkonainen, mutta vuonna 2004 hän löi läpi sijoittumalla toiseksi Espanjan ympäriajossa, häviten vain puoli minuuttia voittaja Roberto Herasille. 30. lokakuuta kansainvälinen pyöräilyliitto kuitenkin ilmoitti että Pérezin 5. lokakuuta Sveitsissä antamasta verinäytteestä on löytynyt merkkejä veritankkauksesta. Phonak irtisanoi sopimuksen ja UCI antoi Pérezille kahden vuoden kilpailukiellon. Pérez kiisti syyllisyytensä. Kärsittyään kilpailukieltonsa hän on ajoi alemman tason ammattilaisjoukkueissa, ja lopetti uransa 2011.

## Saavutukset

;2001
:Vuelta a Navarra, etappi
:Vuelta a Portugal, etappi
;2002
:Tour de Romandie, 4. sija
;2003
:Subida a Montjuic, 2. sija
;2004
:Espanjan ympäriajo, 2. sija ja 3 etappivoittoa
;2010
:Subida al Naranco, voitto 
:GP Liberty Seguros: Kokonaiskilpailun ja etapin 2 voitto¨
;2011
:GP Llodio, voitto

## Lähteet
*Profiili cyclingarchives.com-sivustolla 

### Viitteet
Haimar Zubeldia

**Haimar Zubeldia Agirre** (s. 1. huhtikuuta 1977 Usurbil, Baskimaa) on espanjalainen maantiepyöräilijä, joka kilpaili ammattilaisena 1998–2017. Vuosina 1998–2008 hän ajoi Euskaltel-Euskadi-joukkueessa, 2009 Astana-tallissa, 2010–2011 Team RadioShackissa ja 2012–2017 Trek-Segafredossa.  

Vuonna 2000 Zubeldia voitti Bicicleta Vasca -kilpailun oltuaan lisäksi paras aika-ajoetapilla. Samana vuonna hän sijoittui Dauphiné Libéréssä toiseksi Tyler Hamiltonin jälkeen  sekä Espanjan ympäriajossa kymmenenneksi. Vuonna 2002 hän oli Dauphiné Libéréssä neljäs ja voitti nuorten kilpailun. Espanjan ympäriajossa hän sijoittui tuona vuonna yhdenneksitoista oltuaan viidennellä etapilla kolmas ja 11. osuudella toinen.

Zubeldia sijoittui vuoden 2003 Ranskan ympäriajossa viidenneksi parhaiden etappisijoitusten oltua prologin ja 13. osuuden kolmostilat. Murcian ympäriajossa hän sijoittui kolmanneksi. Seuraavana vuonna hän oli Asturian ympäriajossa kolmas sekä vuonna 2005 Clásica de San Sebastiánissa seitsemäs ja Ranskan ympäriajossa viidestoista. Vuoden 2006 Tour de Francessa Zubeldia päätyi yhdeksänneksi. 

Vuoden 2007 Ranskan ympäriajossa Zubeldia nousi ennen viimeistä ajojaksoa seitsemänneksi oltuaan 15. osuudella kolmas Aleksandr Vinokurovin ja Kim Kirchenin jälkeen. Astanan vedettyä Vinokurovin doping-käryn jälkeen kaikki ajajansa, mukaan lukien Andreas Klöden, pois kilpailusta ja Rabobankin hyllytettyä Michael Rasmussenin Zubeldia nousi lopulliselle sijalleen, viidenneksi.

Zubeldia sijoittui vuonna 2008 kuudenneksi Katalonian ympäriajossa ja viidenneksi Dauphiné Libéréssä. Vuonna 2009 hän sijoittui Katalonian ympäriajossa kolmanneksi ja Espanjan ympäriajossa neljänneksitoista. Vuonna 2010 hän voitti Tour de l'Ain -ajon prologin ja kokonaiskilpailun sekä oli neljäs Clásica de San Sebastián -kilpailussa. Ranskan ympäriajossa 2011 hän sijoittui 15:nneksi, seuraavana vuonna kuudenneksi ja 2014 kahdeksanneksi. Hän oli Espanjan ympäriajossa 2015 toinen 18. etapilla. Seuraavan vuoden Espanjan ympäriajossa hän sijoittui 19:nneksi.

## Lähteet
Airport Express (MTR)

**Airport Express** () on yksi kymmenestä Hongkongin metron (MTR) linjasta. Linja yhdistää Hongkongin keskustan ja Hongkongin kansainvälisen lentoaseman ja kulkee Central and Western Districtissä olevalta Hongkongin metroasemalta West Kowloonin ja Uusien territorioiden kautta AsiaWorld-Expo-asemalle.

Muista Hongkongin metrolinjoista poiketen Airport Expressiä ei yleensä käytetä työmatkaliikenteeseen vaan matkustamiseen lentoasemalle (Airport Station) sekä AsiaWorld-Expoon (AsiaWorld-Expo Station). Airport Express ei ole osa MTR:n matkalippujärjestelmää, ja linjan matkaliput ovat kalliimpia kuin muiden linjojen liput.

## Reittikartta

## Aiheesta muualla

*Airport Expressin kotisivu
Jesús de Polanco

**Jesús Polanco Gutiérrez**, yleensä **Jesús de Polanco** (7. marraskuuta 1929 – 21. huhtikuuta 2007) oli espanjalainen liikemies, sanomalehtiä ja televisio- ja radiokanavia omistavan Grupo PRISA:n suurin omistaja. Espanjalaiset pititvät häntä keskeisenä hahmona uuden vapaan lehdistön luomisessa Francon jälkeisessä demokratisoitumisprosessissa.

Polanco perusti vuonna 1976, vuosi Francon kuoleman jälkeen, El Paísin, josta tuli Espanjan luetuin sanomalehti. PRISA, josta Polancolla oli 64 %, hallitsi lehden lisäksi Cuatro-kanavaa. PRISAlla oli monopoli Espanjaan suuntautuvissa satelliittilähetyksissä (Digital+) ja se sai myös marraskuussa 2005 aloittaneen analogisen Cuatron oikeudet.

Polanco oli Forbesin maailman rikkaimpien luettelossa sijalla 287 noin kolmen miljardin omaisuudellaan.

Hän oli läheisissä väleissä Espanjan sosialistipuolueen kanssa ja Kansanpuolue boikotoi ajoittain hänen kanaviaan.

Polanco oli kaksi kertaa naimisissa ja hänellä oli neljä lasta. Hänen poikansa Ignacio Polanco Moreno jatkaa isänsä liiketoimintaa.

## Lähteet
Kreusa

**Kreusa** (, ”hallitsijatar”; ) viittaa kreikkalaisessa mytologiassa usempaan eri henkilöön.

## Kreusa, Kreonin tytär

**Kreusa** oli Korintin kuninkaan Kreonin tytär. Kreikkalaiset runoilijat tuntevat hänet myös nimellä **Glauke**.

Kreon antoi tyttärensä Iasonille puolisoksi kymmenen vuotta sen jälkeen, kun tämä ja Medeia olivat asettuneet Korinttiin maanpakoon karkottamisensa jälkeen. Iason suostui ja erosi Medeiasta, joka puolestaan katkeroitui miehensä kiittämättömyydestä – Medeia oli aikanaan rakastuttuaan Iasoniin pelastanut tämän hengen useampaan kertaan, ja Iason oli vannonut ottavansa hänet mukaansa ja vaimokseen. Niin Medeia kostaakseen lähetti Kreusalle myrkkyyn kastetun vaatteen häälahjaksi, ja morsiamen puettua sen päälleen, puku tarttuikin hänen ihoonsa kiinni roihahtaen tuleen. Glauke hyppäsi lähteeseen, joka sai hänen mukaansa nimen Glauken lähde. Kreon yritti pelastaa tyttärensä, mutta sai liekeistä myös itse surmansa.

## Kreusa, Erekhtheuksen tytär

**Kreusa** oli Erekhtheuksen, Ateenan kuninkaan, ja Praksithean nuorin kuudesta tyttärestä. Hän synnytti miehelleen Ksuthokselle Akhaioksen ja Ionin.

Apollodoros kertoo, kuinka sodan sytyttyä Eleusiksen ja Ateenan välillä Erekhtheus kysyi neuvoa oraakkelilta, kuinka Ateena voisi olla voitokas. Saatuaan neuvon tappaa yksi tyttäristään hän tappoi nuorimmaisen, jolloin loput tyttäristä kuolivat oman kätensä kautta luvattuaan kuolla yhdessä.

Euripideen versiossa ainoastaan Kreusa nuorimmaisena puolestaan säästetään, koska hän oli tapahtuma-aikaan vasta sylilapsi. Ainoastaan tässä lähteessä hänen kerrotaan saaneen Ionin Apollonin kanssa, ja toisaalta Doroksen Ksuthoksen kanssa, kun muut lähteet sijoittavat Ionin Ksuthoksen pojaksi ja Doroksen tämän veljeksi.

## Kreusa, najadi
**Kreusa** oli Gaian tytär, najadi, jonka lemmenseikkailusta jokijumala Peneioksen kanssa syntyi Hypseus ja Stilbe.

## Kreusa, Aineiaan puoliso
**Kreusa** oli Priamoksen tytär ja Aineiaan vaimo. Vergiliuksen *[[Aeneis|Aeneis]]*-eepoksessa kerrotaan hänen kuolleen paetessaan Troijasta kreikkalaisten hävittäessä kaupunkia.

## Lähteet
Hinthaara

**Hinthaara** () on kylä ja taajama Porvoossa entisen Porvoon maalaiskunnan alueella. Hinthaaran taajamassa oli vuoden 2011 lopussa 852 asukasta, ja kylässä on runsaat tuhat asukasta.

Kylän nimen alkuperälle on annettu useita selityksiä. Erään selityksen mukaan nimi on ollut alun perin suomenkielinen **Hirvihaara*, jossa alkuosa on käännetty ruotsiksi sanalla *hind* ’naarashirvi’ ja jälkiosa on mukautunut muotoon *-hår*. Nimen syntyyn on voinut myös vaikuttaa tarve erottaa tämä Mäntsälässä sijaitsevasta Hirvihaarasta. Toisen selityksen mukaan nimi perustuu henkilönimen *Hindrich* kansanomaiseen muotoon. 

Hinthaarasta on löydetty esineitä jo vasarakirveskulttuurin ajalta. Kylässä toimii oma urheiluseura, Hinthaaran Viri, joka on perustettu vuonna 1954. Lisäksi Hinthaarassa sijaitsee Porvoon radan liikennepaikka, Hinthaaran rautatieasema, joka on nykyisin yksityisomistuksessa. Rautatieasema palveli sekä kylää että sitä ympäröivää maaseutua, ja sillä oli merkittävä vaikutus alueen talouden kehitykselle.

## Lähteet

## Aiheesta muualla
* http://www.hinthaara.fi/
Lahden Golf

**Lahden Golf** (LG) on Lahden Takkulassa toimiva golfseura, joka on perustettu vuonna 1959. Seura on jäsenenä Suomen Golfliitossa.

## Historia

Seura aloitti toimintansa Hollolan vanhalla lentokentällä, jossa "greenit" olivat hiekasta. Olipa siellä paikallissäännöissäkin maininta, että puttilinjan sai tasata jalalla ennen lyöntiä. Mukkulan 9-reikäiselle kentälle seura siirtyi vuonna 1966. Kun vieressä toimiva Isku Oy tarvitsi maa-alueen omaan käyttöönsä, Lahden kaupunki osoitti seuralle uuden maa-alueen Takkulasta, johon valmistui 9-reikäinen kenttä vuonna 1986.

Takkulan kenttä laajeni 18-reikäiseksi kahdessa vaiheessa: ensin 14-reikäiseksi vuonna 1991 ja täysimittaiseksi vuonna 1992.

## Urheilumenestys
Lahden Golf on urheilullisia arvoja korostava golfyhteisö, josta on tullut huippupelaajia, tunnetuimpana Mikko Ilonen. Muita menestyneitä Lahden Golfin kasvatteja ovat: Anssi Kankkonen, Kalle Väinölä, Erkki Välimaa, Timo Rauhala, Mikael Mustonen ja Janne Martikainen.

Lahden Golf voitti 1993 seurajoukkueiden Euroopan-mestaruuden. Joukkueessa pelasivat Kalle Väinölä, Mikael Mustonen ja Jari Koljonen. 

## Kenttä
Takkulan kenttä on sijoitettu metsämaastoon. Kentällä on par 5 -väyliä: reiät 7, 15 ja 18.

Kentälle on tehty kehittämissuunnitelma - Lahden Golf 3.0 - jonka valmistuttua käytössä on 18-reikäinen Mestari-kenttä ja 9-reikäinen Kisälli-kenttä. Rakentaminen vanhalle maankaatopaikalle tehtävään laajennukseen aloitettiin vuonna 2013, ja uudet väylät valmistuivat kauden 2014 loppupuolella, ja siten vuorossa olivat vanhan puolen muutosten ja perusparannuksen tekeminen.
 
Klubitalolla on sosiaali- ja oleskelutilat, ja proshop-rakennuksessa on myynnissä golfiin liittyviä tuotteita sekä caddiemaster-palvelut.

## Lahden Golf Oy ja Lahden Golf ry.
Lahden Golf yhtiöitti osan toiminnastaan 1997 siten, että kentän omistaa ja sen hoidosta vastaa Lahden Golf Oy ja jäsen-, kilpailu- sekä nuorisotoiminta kuuluvat Lahden Golf ry:lle.

## Opetus ja Pro Shop-toiminta
Opetuksesta ja golfvälineiden myynnistä vastaa ABC Golf Oy. Opettavina ammattilaisina toimivat Riku Aarnio ja Seppo Pekkarinen.

## Lähteet

*Lahden Golfin kotisivu
*Lahden Golf www.golf.fi:ssä 
*Seuran Svingi-jäsenlehdet
Phoebe Tonkin

**Phoebe Jane Elizabeth Tonkin** (s. 12. heinäkuuta 1989) on australialainen näyttelijä ja malli. Hän on tullut tunnetuksi televisiosarjoista *[[H2O (televisiosarja)|H2O]]*, *[[Noitapiiri]]* ja *[[Vampyyrien sukua]]* sekä elokuvasta *[[Huomenna taistelun alettua]]*. 

## Lapsuus ja opinnot
Tonkin kasvoi Mosmanin kaupunginosassa Sydneyssä. Äiti piti lelukauppaa ja isällä oli matkatoimisto.

Tonkin on harrastanut neljävuotiaasta asti tanssimista, muun muassa klassista balettia, steppiä, hip-hopia ja nykytanssia. 12-vuotiaana hän suoritti Australian Theatre for Young Peoplessa useita kursseja. Hän kävi Sydneyssä Queenwood School for Girls -koulua, joka tunnetaan hyvästä ilmaisutaidon opetuksestaan. Hän myös täydensi koulutustaan yksityisillä näyttelytunneilla. Tonkin osallistui joka vuosi koulun Shakespeare-festivaaliin. Hän otti myös osaa moniin koulun näytelmiin, kuten ”Antigone”, ”White Crane” ja ”Venetian Twins”.

## Ura näyttelijänä
Tonkin aloitti uransa näyttelijänä vuonna 2006 sarjassa *[[H2O (televisiosarja)|H2O]]*, joka kesti vuoteen 2010. Vuonna 2008 hän myös vieraili australialaisessa sarjassa nimeltä *[[Raftersien perheonnea]]*. Tonkin muutti vuonna 2011 Yhdysvaltoihin kuvaamaan The CW:n uutta draamasarjaa *[[Noitapiiri]]*. Kun *Noitapiirin* tuotanto lopetettiin vuonna 2012, hän siirtyi CW:n *[[Vampyyripäiväkirjat]]*-menestyssarjaan, jossa hän teki useita esiintymisiä vierailevana tähtenä. Tonkinin rooli *Vampyyripäiväkirjoissa* johti vuonna 2013 alkaneeseen uuteen spin-off-sarjaan nimeltä *[[Vampyyrien sukua]]*.

Tonkinilla on pysyvä oleskelulupa Yhdysvaltoihin, mutta vielä vuoteen 2016 mennessä ei Yhdysvaltain kansalaisuutta.

## Muita projekteja
Lokakuussa 2020 Tonkin pani pystyyn oman *Lesjour!* -vaatemerkkinsä, joka valmistaa oloasuja kestävästi 1970-luvun muodista mallia hakien. Hän on aikaisemmin toiminut Chanelin brändilähettiläänä, ja kertoi uuden aluevaltauksen johtuneen koronaviruspandemiasta.

Tonkinilla on ollut tapana ottaa kantaa myös ajankohtaisiin kysymyksiin. Vuonna 2017 Tonkin asettui julkisesti vastustamaan Yhdysvaltain presidentti Donald Trumpin asettamaa maahantulokieltoa, joka koski muslimienemmistöisiä maita. Samana vuonna tapahtuneen Las Vegasin ammuskelun jälkeen Tonkin vaati aselakien kiristämistä.

## Filmografia

Lähde:

## Lähteet

## Aiheesta muualla

*
Säteilyn kulku ilmakehässä

**Säteilyn kulku ilmakehässä** on ilmakehän prosessi, johon sisältyy säteilyn vaimenemista, heijastusta ja siroamista. Maan pinnalle saapuvasta infrapunasäteilystä noin puolet on suoraa auringon säteilyä ja puolet hajasäteilyä. Sironta on voimakkainta lähellä maanpintaa. Ilmakehän koostumus ja kasvihuoneilmiö vaikuttavat säteilyn kulkuun.

Säteilyn kulkun tutkimuksessa hyödynnetään satelliittimittauksia samoin kuin laskennallisia malleja. Ilmiö tunnetaan verraten hyvin.

## Katso myös
* Säteilyn havaitseminen
* Otsonikato

## Lähteet

## Aiheesta muualla
* Jenni Vepsäläinen: Ilmakehäkorjaus
Turuhan

**Turuhan** () on Jenisein vasen sivujoki Krasnojarskin aluepiirissä Siperiassa. Joen pituus on 639 kilometriä, ja se on purjehduskelpoinen 270 kilometrin matkan. Turuhan jäätyy lokakuussa ja pysyy jäässä toukokuuhun loppuun tai kesäkuun alkuun asti.
Menoikeus

**Menoikeus** (, ) oli kreikkalaisessa mytologiassa Kreonin, Theban hallitsijan, Iokasteen (tai Epikasteen) ja Hipponomen isä.

Thebaa vaivasi nälänhätä rangaistuksena Oidipuksen naitua äitinsä Iokasten. Teiresiaan ennustettua, että sadon tuhoutuminen loppuisi, jos joku lohikäärmeen verestä periytyvä kuolisi maansa puolesta, Menoikeus, jonka suku juonsi juurensa Kadmokseen, heittäytyi alas muurilta surmaten itsensä.

## Menoikeus, Kreonin poika
Menoikeus oli myös Kreonin pojan nimi. Oidipuksen poikien Eteokleen ja Polyneikeen riitaannuttua Theban hallinnasta seurasi taistelu, ja sen aikana Teiresias ennusti, että Theba saavuttaisi voiton, jos Menoikeus uhraisi itsensä Areelle. Menoikeus surmasikin itsensä kaupungin porttien edessä.

## Lähteet
Disneyn klassikkopiirretyt

**Disneyn klassikkopiirretyt** ovat Disneyn vanhoja lyhyehköjä, noin 5–10 minuuttia kestäviä animaatioita. Niitä esitettiin alun perin elokuvateattereissa. Nykyään niitä esitetään samannimisenä sarjana televisiossa muun muassa kanavilla Disney XD, Disney Channel, MTV3 ja MTV Juniori. Myös DVD-julkaisuja on olemassa. 

Disneyn ensimmäiset piirretyt nimeltä *[[Laugh-o-Grams]]* julkaistiin vuonna 1922. *[[Alice Comedies]]* -sarjaa julkaistiin vuosina 1924–1927. Kun näiden suosio loppui, julkaistiin uusi sarja *[[Oswald the Lucky Rabbit]]*. Mikki Hiiren ensiesiintyminen tapahtui vuonna 1928 piirretyssä ''Plane Crazy''. Ensimmäinen menestys oli ''Höyrylaiva Ville'', joka julkaistiin 1928. Klassikkopiirrettyjä esitetään muun muassa ohjelmissa ''Mikin klubi'' ja ''Akun tehdas''.

Klassikkopiirretyissä seikkailevat muiden muassa Aku Ankka, Hessu Hopo, Mikki Hiiri, Pluto, Mortimer Hiiri, Tupu, Hupu ja Lupu sekä Tiku ja Taku.
Epikaste

**Epikaste** viittaa kreikkalaisessa mytolgiassa useaan eri naishahmoon:

* Epikaste, Augeiaan tytär, joka synnytti Herakleelle pojan, Thestaloksen.
* Epikaste, Kalydonin ja Aiolian tytär, joka meni naimisiin serkkunsa Agenorin, Pleuronin pojan, kanssa. He saivat lapset Porthaon, Demonike ja Thestios.
* Epikaste, Klymenoksen; Teleuksen pojan, puoliso ja Harpalyken, Idaan ja Theragerin äiti.
* Epikaste on Iokastesta joskus käytetty nimi.

## Lähteet
Vana Tallinn

**Vana Tallinn** (’Vanha Tallinna’) on Liviko-yhtiön valmistama virolainen likööri. Se on alkoholipitoisuudeltaan 40, 45 tai 50 tilavuusprosenttia, mutta saatavilla on myös mietoja (16 %) kermaliköörejä.

## Aiheesta muualla
* Vana Tallinn -liköörit Livikon sivuilla
Betty Boop

**Betty Boop** on Max Fleischerin animaatiostudion luoma animaatiohahmo, joka oli suosittu 1930-luvulla. Hahmo sai vuonna 1932 oman sarjansa, johon tehtiin yhteensä 89 jaksoa. Bettystä on tehty myös sarjakuvia.

Bettyn tärkein luoja oli ilmeisesti joko Max Fleischer itse tai Fleischerien pääanimaattori Grim Natwick, mutta muillakin animaattoreilla on saattanut olla osuutensa.

Betty Boop esiintyi ensimmäisen kerran Max ja Dave Fleischerin *[[Talkartoons]]*-animaatiosarjan elokuvassa *Dizzy Dishes* (1930). Siinä hän oli vielä koira, ranskalainen trimmattu puudeli, jonka pätkän sankari, koiranpentu Bimbo tapaa. Seuraavissa lyhytelokuvissa Bettystä tehtiin ihminen. Hänen luppakorvansa muutettiin korvarenkaiksi, hän sai pienet pursohuulet ja otsakiharat, ja hänelle puettiin sukkanauha. Hänelle piirrettiin leveät suurisilmäiset kasvot ja huomiota herättävä vartalo, mutta ei lainkaan kaulaa. Äänen Bettylle antoi Mae Questel. Bettyn vanhemmat esiteltiin itäeuroopanjuutalaisina jiddišinkielisinä maahanmuuttajina. Betty käyttäytyi elokuvissaan korostetun moraalisesti, vaikka näyttikin huikentelevaiselta. Lähentelyt hän torjui päättäväisesti.

Betty Boop -lyhytelokuvissa oli paljon liikettä ja tanssia, kuten sen ajan New Yorkissakin oli. *I'll Be Glad When You're Dead, You Rascal You* (1932) esitteli jazzmuusikko Louis Armstrongin ensi kertaa elokuvakameran edessä. Betty-animaatio *Poor Cindarella* (1934) oli Fleischereiden ensimmäinen värielokuva. Kun Haysin ohjeisto määritteli Hollywoodin moraalisäännöt uudelleen, Betty jouduttiin pukemaan peittävämmin ja hän joutui liikkumaankin säädyllisemmin. Sen seurauksena Fleischerit alkoivat keskittyä muihin hahmoihin.

## Lähteet

## Aiheesta muualla

*Virallinen Betty Boop -sivusto
*Ladattavia Betty Boop -animaatioita (Archive.org)
Pantheon

**Pantheon** ( ’kaikki jumalat’ tai  *Pantheion* ’Kaikkien jumalten temppeli’) voi viitata seuraaviin:

* pantheon, tietyn uskonnon jumalien kollektiivi, jumalisto
* Pantheon, antiikin aikainen temppeli ja myöhempi kirkko Roomassa
* Pantheon, antiikin aikainen temppeli Ateenassa
* Panthéon, kirkko Pariisissa
* Panthéon, Pariisin 5. piirin nimi
* Pantheon, teatterirakennus Lontoossa.
* Mtatsmindan pantheon, nekropoli Tbilisissä.
Pia Lindström

**Pia Lindström**, syntymänimeltään **Pia Friedel Lindström ** (s. 20. syyskuuta 1938 Tukholma, Ruotsi) on ruotsalais-yhdysvaltalainen näyttelijä ja tuottaja. Hän on näyttelijä Ingrid Bergmanin vanhin lapsi.

Pian varhaista elämää leimasi skandaali, jonka aiheutti hänen äitinsä ja italialaisen ohjaajan Roberto Rossellinin romanssi, joka alkoi elokuvan *[[Stromboli (elokuva)|Stromboli]]* kuvauksissa Italiassa. Ingrid Bergman alkoi odottaa lasta Rossellinille ollessaan vielä naimisissa Pian isän Petter Lindströmin kanssa. Bergman päätti jäädä Italiaan eikä saanut tavata tytärtään. Hänen isänsa haki avioeroa ja aloitti taistelun Pian huoltajuudesta. Lindströmin veli Roberto Ingmar Rossellini syntyi 7. helmikuuta 1950. Petter Lindström ja Ingrid Bergman erosivat 1. maaliskuuta 1950 ja 24. toukokuuta 1950 Bergman ja Rossellini avioituivat. Pian kaksoissisaret Isabella ja Isotta Ingrid Rossellini syntyivät 18. kesäkuuta 1952. Pia eli erillään äidistään aina vuoteen 1957.

Pia Lindström aloitti televisiouransa toimittajana KGO-TV-kanavalla San Franciscossa vuonna 1966 http://www.tv.com/whats-my-line/episode-839/episode/98361/trivia.html#notes , http://www.tv.com/whats-my-line/episode-864/episode/98387/trivia.html#notes ja 1971 meni töihin WCBS-TV-kanavalle New Yorkiin. Vuodesta 1973 vuoteen 1997 hän toimi uutisankkurina ja kulttuurikriitikkona WNBC-TV Channel 4 -uutisissa New Yorkissa. Hän on lisäksi esiintynyt televisiossa ja näytellyt elokuvissa. Hän on voittanut kaksi Emmy-palkintoa uutisraporteista ja tv-esiintymisistä. Hänelle on myös myönnetty Associated Press Broadcaster's Award.

Hänen ensimmäinen aviopuolisonsa oli Fuller Earle Callaway, III. Hänellä on kaksi poikaa toisen aviomiehensä Joseph Dalyn kanssa. Pian kolmas puoliso on John H. Carley.

## Elokuvat
* Alexis Zorbas (1964)
* Matrimonio all'italiana (1964)
* Donna del lago, La (1965)
* Fate, Le (1966)

## Katso myös
* Ingrid Bergman
* Isabella Rossellini
* Ingrid Rossellini

## Aiheesta muualla
* 
* Official Website
* Ingrid Bergman Website
Pantheon (jumalluettelo)

**Pantheon** tai **pantheoni** (harv.) merkitsee mytologian jumalhahmojen kollektiivia.  Esimerkkeinä voidaan mainita muun muassa *[[Olymposlaiset jumalat|olympolainen pantheon]]* ja Mikael Agricolan muodostama muinaisten suomalaisten jumalien luettelo. 

Kuvaannollisessa mielessä sanaa käytetään myös kuvaamaan alallaan erityisen ansioituneita ihmisiä tai jonkin taiteenlajin huippusaavutuksia ("musiikin pantheon"). Tosin nämä merkitykset ovat käytöltään yleisempiä englannin kielessä kuin suomessa.
Andrzej Lepper

**Andrzej Zbigniew Lepper** (13. kesäkuuta 1954 – 5. elokuuta 2011) oli puolalainen poliitikko ja Puolan tasavallan itsepuolustus -puolueen (Samoobrona Rzeczpospolitej Polskiej) johtaja. Hän toimi maatalous- ja maaseudun kehitysministerinä sekä varapääministerinä Jarosław Kaczyńskin hallituksessa 5. toukokuuta 2006 – 22. syyskuuta 2006 ja uudelleen 16. lokakuuta 2006 – 9. heinäkuuta 2007.

## Elämäkerta

Lepper syntyi pienessä Stowięcinon kylässä. Hän kävi valtion maatalousoppilaitosta, muttei valmistunut. Hänellä oli sikatila Zielnowon kylässä, joka markkinatalouteen siirryttäessä ajautui velkoihin. Lepper oli aiemmin kommunistisen puolueen jäsen. Vuonna 1992 hän perusti vaikeuksiin joutuneiden maanviljelijöiden oikeuksia puolustavan Itsepuolustus-liikkeen. Hän pyrki presidentiksi 1995, jolloin sai 1,5&nbsp;% äänistä. Vuonna 2000 Itsepuolustus järjesti laajan teidentukkimiskampanjana. Lepper pyrki uudelleen presidentiksi samana vuonna, jolloin sai 3,05&nbsp;% äänistä. Vuoden 2001 parlamenttivaaleissa puolue ja Lepper pääsivät kuitenkin Sejmiin. Vuoden 2005 presidentinvaaleissa hän sai jo 15,1&nbsp;% äänistä.

Lepper on tunnettu vahvan populistisesta kampanjoinnistaan ja kansalaistottelemattomuuskampanjoista. Häntä on syytetty pahoinpitelyistä, teiden tukkimisesta ja viljan kumoamisesta rautatiekiskoille hallituksen vastaisissa protesteissa. Hän vastusti ankarasti Puolan liittymistä Euroopan unioniin ja yhtenä harvoista Puolan poliitikoista vastustanut liittymistä Yhdysvaltain johtamiin sotiin. 

Lepper valittiin vasemmiston äänillä Sejmin varapuhemieheksi 2001, mutta hänet erotettiin hänen rikottuaan rajoituksia puheiden pituudesta. Toukokuussa 2001 hänet tuomittiin 16 kuukaudeksi vankeuteen hänen kutsuttuaan valtiovarainministeri Leszek Balcerowiczia ”bandiitiksi” ja presidentti Kwaśniewskia vätykseksi. Lepper on vedonnut tuomiosta.

Puolan liityttyä Euroopan unioniin Lepper oli Euroopan parlamentin jäsen touko–heinäkuussa 2004.

Joulukuussa 2006 puolueen naisjäsen syytti Lepperiä seksuaalisten palvelusten vaatimisesta vastineeksi asemasta alueellisessa puoluetoimistossa. Syytösten jälkeen muutama muukin nainen väitti samaa. Lepper hyväksyi myös kunniatohtoriuden yksityiseltä ukrainalaiselta ”yliopistolta”, jonka juutalaisjärjestöt väittävät levittävän antisemitismia.

Lepperin puolue sai 13&nbsp;% äänistä ja 56 paikkaa syyskuun 2005 vaaleissa, jolloin siitä tuli kolmanneksi suurin puolue. Lepper oli jälleen mukana presidentinvaaleissa, joissa jäi kolmanneksi. Parlamenttivaalien jälkeen Itsepuolustus pääsi PiSin hallitukseen, jossa Lepper oli varapääministerinä. Riitelyn jälkeen pääministeri Kaczyński pyysi presidentti Kaczyńskia erottamaan hänet, mutta hallituskriisin jälkeen hän palasi aikaisempaan asemaansa. 9. heinäkuuta 2007 Lepper erotettiin uudelleen.

Hän oli naimisissa Irena Leszczewskan kanssa ja heillä on kolme lasta: poika Tomasz sekä tytöt Małgorzata ja Renata. Nuoruudessa hän harjoitteli nyrkkeilyä Czarni Słupskissa.

### Kuolema
Lepper löydettiin kuolleena työhuoneestaan 5. elokuuta 2011. Hänen kerrottiin hirttäytyneen.

## Lähteet

## Aiheesta muualla

*
One for All

__NOTOC__
**One for All** on entisen Kiss-yhtyeen rumpalin Peter Crissin viides sooloalbumi, joka julkaistiin 23. heinäkuuta 2007.

## Kappaleet
#
#
#
#
#
#
#
#
#
#
#
#

## Lähteet
Kalle Euro

**Kalle Euro** (s. 1971) on valtiotieteiden maisteri, joka toimi Arkkitehtitoimistojen liiton toiminnanjohtajana keväästä 2017 lähtien. Aiemmin Euro toimi Rud Pedersen Public Affairs Ab:n osakkaana ollen edelleen perustajaosakas pakkausten internetiä (Internet of Packaging, IoP) rakentavassa Magic Add Ltd:ssä. Tätä ennen Euro toimi Zeeland Turku Oy:n johtajana. Tätä tehtävää ennen hän on toiminut muun muassa Kokoomuksen Nuorten Liiton puheenjohtajana,  Kansallisen Kokoomuksen puoluehallituksen jäsenenä, viestintäkonsulttina JKL:ssä, hallinto- ja viestintäjohtajana Viola Systems Oy:ssä sekä Turun kaupungilla ja Turun Seudun kehittämiskeskuksessa elinkeinoasiamiehenä ja elinkeinojohtajana.
ÄlyÄlyä

**ÄlyÄlyä** oli Yle TV2-kanavan keväällä 1996 esitetty kouluikäisille suunnattu kisailuohjelma. Ohjelmassa olevia kisoja olivat muun muassa sanojen keksiminen, seinäkiipeily sekä radio-ohjattavan auton ohjaaminen. Ohjelmien vetäjinä olivat Riku "Koistinen" Suokas sekä Olli Mononen. Riku Suokkaan hahmo yksityisetsivä Ensio Ripatti koetteli kinkkisillä rikosjutuilla lasten päättelykykyä.
Alex Rider & arkkienkeli

**Alex Rider & arkkienkeli** () on Anthony Horowitzin kirjoittama nuortenkirja. Kirja kuuluu Alex Rider -kirjasarjaan. Kirjan alkuteos julkaistiin 2005.  Veli-Pekka Ketolan suomennoksen on julkaissut Karisto Oy Hämeenlinnassa 2006. Kirja sai British Book Awards -palkinnon 2006.

## Juoni
Alex on sairaalassa tervehtymässä salamurhayrityksestä, jolla Scorpia-niminen rikollisjärjestö tavoittelee revanssiaan. Luoti melkein koitui hänen kohtalokseen. Ekoterroristijärjestö Kolmas Voima koettaa kidnapata sairaalassa, naapurihuoneessa olevan miljonäärin pojan, Paul Drevinin. Alex onnistuu huiputtamaan kaappaajia, mutta joutuu samalla itse hengenvaaraan. Pako terroristien käsistä pistää Alexin taidot kokeelle, mikä näkyy myös kirjan lopussa olevasta Horowitzin varoituksesta "En ota vastuuta käsivarsien, jalkojen enkä niskojen katkeamisesta".

Palkkioksi Paulin isä Nikolai Drevin kutsuu Alexin lomailemaan Drevinien kanssa Flamingolahdella sijaitsevalle paratiisisaarelle. Nikolai on yksi maailman rikkaimmista miehistä. Myöhemmin ilmenee, että Nikolai on yhdessä Britannian hallituksen kanssa mukana projekti Arkkienkelissä, jossa on pyrkimys avata maailman ensimmäinen avaruushotelli. Nikolain tarkoitusperät ovat kuitenkin erilaiset. Alex hyväksyy lomatarjouksen tietämättään tästä ja pian hän on korviaan myöten mukana juonittelussa. Rikollisia tuntuu olevan kaikkialla ja kun MI6 ottaa häneen yhteyttä työasioissa, ei Alex ole enää lainkaan yllättynyt. Alexin on taas aika muuttua vakoojaksi ja pian hän huomaa, että ekoterroristien käsistä selviytyminen oli tähän verrattuna mitätön juttu. Saarella paljastuu, ettei kaikki olekaan sitä, miltä se näyttää. Löytääkö Alex ratkaisun ennen kuin Washington tuhoutuu?

## Lähteet
Paice, Ashton & Lord

**Paice, Ashton & Lord** oli vuonna 1976 perustettu brittiläinen rock-yhtye, jonka perustivat Deep Purplen kosketinsoittaja Jon Lord ja rumpali Ian Paice sekä laulaja ja kosketinsoittaja Tony Ashton. Bändissä soittivat ex- Babe Ruth -kitaristi Bernie Marsden ja ex-Stretch-basisti Paul Martinez.

Kokoonpano julkistettiin virallisesti 21. elokuuta 1976. Saman vuoden syyskuussa se oli jo levyttämässä studiossa. Yhtyeen ensimmäinen levy *Malice In Wonderland* ilmestyi 4. maaliskuuta 1977.

Levy ei ollut suuri menestys. Siitä huolimatta yhtye päätti levyttää toisen levyn. Alkuvuodesta 1978 yhtye kuitenkin hajosi, kun levyn materiaalista oli 75 % valmiina. Bernie Marsden liittyi David Coverdalen Whitesnakeen. Jon Lord, Paul Martinez ja Ian Paice ryhtyivät tekemään yhteistyötä Maggie Bellin kanssa. Tosin tämä jäi hyvin lyhytikäiseksi projektiksi, ja Jon Lord liittyi pian myös Whitesnakeen. Tony Ashton ryhtyi tuottamaan levyjä.

Paice Ashton & Lord konsertoi vielä kerran 16. kesäkuuta 2000 EMI:n Abbey Road -studiolla juhliakseen Tony Ashton Testimonial -konsertissa Tony Ashtonin paranemista. Paicen, Ashtonin, Lordin ja Marsdenin lisäksi Neil Murray soitti bassoa.

## Diskografia
*Malice In Wonderland (1976)
*BBC Radio 1 Live In Concert (1992)
*Paice Ashton Lord Live (DVD) (2007)
*Endangered Species (2CD+DCD) (2009)

## Lähteet
Pantheon (Lontoo)

**Pantheon** oli Lontoon Oxford Streetillä sijainnut kuuluisa rakennus, joka toimi ylempien yhteiskuntaluokkien kokoontumistilana (ns. *assembly room*) ja myöhemmin myös teatterina ja kauppapaikkana. Rakennuksen suunnitteli nuori lontoolainen arkkitehti James Wyatt ja se avattiin yleisölle vuonna 1772 kolmen vuoden rakennusurakan jälkeen. Rakennuksen ulkoasu sai merkittävimmät vaikutteensa roomalaisesta arkkitehtuurista ja Wyattin on arveltu käyttäneen sen rotundan esikuvana Rooman Pantheonia ja Konstantinopolin Hagia Sofiaa.

Aluksi Pantheon oli suosittu yläluokan kokoontumispaikka, jossa järjestettiin muun muassa naamiaisia ja konsertteja. Sen suosio alkoi kuitenkin hiipua 1780-luvulla. Haymarketissa sijainneen King’s Theatren tuhouduttua tulipalossa 1789 Pantheonin omistajat onnistuivat vuokraamaan sen väliaikaiseksi oopperataloksi. Rakennus ehti toimia tässä tarkoituksessa kuitenkin vain yhden kauden, sillä se vaurioitui pahoin tammikuussa 1792 sattuneessa tulipalossa.

Crispus Claggett -niminen mies vuokrasi raunioituneen Pantheonin ja kunnosti siitä vuoteen 1795 mennessä uuden konsertti- ja naamiaissalin. Claggettin hanke ei kuitenkaan menestynyt ja hän joutui pakenemaan maan alle velkojiaan 1797 tai 1798. Tämän jälkeen rakennus toimi vielä joitakin vuosia julkisten tilaisuuksien tapahtumapaikkana ja teatterina, kunnes se joutui vuonna 1814 pitkällisten oikeuskiistojen kohteeksi ja autioitui lähes 20 vuoden ajaksi.

Vuosina 1833–34 Pantheonista remontoitiin arkkitehti Sydney Smirken johdolla basaari, jossa oli pylväskäytävien reunustama ja paperimassaveistoksin koristeltu keskushalli. Basaari myytiin 1867 W. ja A. Gilbeylle, jotka käyttivät sitä omistamansa viinakaupan toimistona ja näyttelytilana, kunnes kauppaketju Marks & Spencer osti sen heiltä vuonna 1937. Pian tämän jälkeen rakennus purettiin kokonaan ja sen paikalle rakennettiin tavaratalo, joka on yhä toiminnassa.

## Lähteet

## Aiheesta muualla
*Survey of London – Arkkitehtuurihistoriaa